Tervetuloa Armon kalliolle! Minun nimeni on Petri Välimäki.
Tänään aloitamme uuden, laajan kokonaisuuden.
Kahdessa edellisessä kokonaisuudessa käsiteltiin -
Johanneksen evankeliumia, tuota valtavan suurta aarreaittaa, -
24 jakson verran -
ja sen jälkeen kaikkia neljää evankeliumia myös 24 jakson verran.
Muistathan, että nämä näet myös TV7 arkistosta.
Hakusanalla: "Armon kalliolla" näet kaikki jaksot sieltä.
Nyt etenemme tuosta eteenpäin.
Seuraavana Uudessa testamentissa on Apostolien teot.
Apostolien teot kertovat ajasta Jeesuksen ylösnousemuksen jälkeen -
ja siitä, miten apostolit lähtivät palvelemaan Jeesuksen lähettäminä.
Syntyi aina tähän päivään asti jatkunut kristillinen seurakunta.
Markuksen evankeliumi päättyi Jeesuksen sanoihin: -
Ja juuri siitä Apostolien teot kertoo!
Siitä, miten he lähtivät matkaan ja miten Jumala itse -
vahvisti sanan sitä seuraavien tunnusmerkkien kautta.
Jeesuksen täydellisen sovitustyön, -
ristinkuoleman ja ylösnousemuksen jälkeen taivaaseen astunut -
Herra Jeesus Kristus toimii nyt opetuslastensa, -
apostolien, seurakuntansa ja kaikkien seuraajiensa kautta.
Apostolien teot kuvaa tätä asiaa sanoen: -
Siis minkä sanan? Armonsa sanan todistukseksi.
Apostolien tekojen kirjoittaja on Luukas.
Uudessa testamentissa laajasti esiintyvä lääkäri Luukas -
kirjoitti myös Luukkaan evankeliumin.
Monet asiantuntijat pitävät häntä -
ainutlaatuisen luotettavana historioitsijana.
Tätä kuvaa myös Luukkaan evankeliumin esipuhe, -
jossa Luukas kertoo kirjoitustyöstään. Hän kuvaa sitä näin: -
Hän kertoo, että hän on tarkkaan tutkinut alusta asti kaikki -
ja suoraan niiltä, jotka ovat ne kokeneet ja omin silmin nähneet.
Tähän Luukkaalla oli aivan erityisen hyvä tilaisuus, -
koska hän eli siellä alkuseurakunnan keskellä.
Sen vuoksi hänellä oli ensikäden mahdollisuus -
kysyä asioita silminnäkijöiltä: apostoleilta, Jeesuksen veljiltä -
tai esimerkiksi Jeesuksen syntymä- kertomuksesta, -
josta hän saattoi kertoa, koska hän oli voinut keskustella siitä Marian kanssa.
Jopa niin tarkkoja yksityiskohtia näkyi, -
että mitä Jeesuksen äiti tunsi sydämessänsä eri tilanteissa.
Keneltä muulta sellaista tietoa olisi voinut saada?
Kun oli suora yhteys näihin ihmisiin, niin sai jopa niin tarkkoja tietoja.
Molemmat kirjat hän osoittaa arvostamalleen Teofilokselle.
Mainittakoon, että Apostolien teoissa, suurelta osalta, -
Luukas on itse apostoli Paavalin matkakumppanina.
Hän saattoi keskustella tapahtumissa mukana olleiden kanssa -
ja olla myös itse niiden todeksi eläjänä ja kertojana.
Molemmat kirjat hän siis osoittaa arvostamalleen Teofilokselle.
Hän kertoo tahtovansa kuvata asiat -
mahdollisimman tarkasti, -
jotta Teofilos voi varmistua siitä, -
että asiat, mitä hän kertoo, ovat luotettavia ja oikein.
Sana "teofilos" tarkoittaa "Jumalan ystävä."
Siinä oli varmasti konkreettinen henkilö, kelle hän kertoi, -
mutta nimi kertoo myös siitä, että kaikki me Jumalan ystävät -
saamme tietää, että nämä on tarkoitettu meille jokaiselle.
Myös sinulle ja minulle nämä sanat.
Apostolien teot Luukas aloittaa näin: -
Voimme heti huomata miten keskeisen tärkeä merkitys -
Apostolien teoissa on Pyhällä Hengellä.
Pyhän Hengen kautta ylösnoussut Jeesus itse -
oli antanut käskynsä valitsemilleen apostoleille.
Ja nyt Hän teroitti, ettei heidän pidä lähteä Jerusalemista, -
ennen kuin he saavat kokea Isältä Jeesuksen kertoman lupauksen: -
heidät tullaan kastamaan Pyhällä Hengellä.
Näinhän heti Apostolien tekojen alusta asti näkyy vahvasti, -
ja Jeesus itse opettaa siitä monessa kohtaa hyvin vahvasti, -
kristillinen usko ja sen perustana oleva usko kolmiyhteiseen Jumalaan, -
joka on yksi keskeisimmistä uskomme perustoista.
Usko kolmiyhteiseen Jumalaan: Isään, Poikaan ja Pyhään Henkeen.
Hänen suuri merkityksensä korostuu Apostolien teoissa -
erityisesti lähetyshistorian näkökulmasta.
Apostolien tekoja voisi kuvata myös ensimmäiseksi lähetyshistoriaksi, -
ensimmäiseksi kirkkohistoriaksi, jossa dokumentoidaan ja kuvataan -
hyvin tarkasti se, miten evankeliumit lähtevät liikkeelle.
Miten se tapahtuu, miten Jeesus on valtuuttanut apostolinsa, -
miten apostolit ovat kulkeneet ensin Hänen kanssaan, -
ja miten he nyt tulevat ja täyttyvät Pyhällä Hengellä.
Jeesus sanoo: -
Aivan alusta alkaen kristilliseen uskoon on liittynyt -
julistus Jumalan valtakunnasta.
Se oli käsite, joka hyvin vahvasti näkyi jo Jeesuksen palvellessa.
Hänen palvelutyössään murtautui aivan ainutlaatuisella tavalla -
Jumalan valtakunta näkyviin.
Kun Jeesus esimerkiksi palveli -
vaikkapa sokeaa ihmistä: -
Hän kertoi toisaalta siinä samassa yhteydessä, -
että "Minä olen maailman valkeus."
Hän opetti sitä syvällisesti ja kertoi mistä on kysymys, -
mutta se ei ollut kuitenkaan vain se Sana, vaan siinä -
sokea ihminen rupesi näkemään.
Kun Hän sanoi: "Minä olen elämän leipä," -
niin siellä monet tuhannet, enemmän kuin 5000 ihmistä, -
söi muutamasta leivästä ja kalasta.
Jumalan valtakunta, Jumala vahvisti koko aika sen mitä Jeesus puhui.
Tai kun Hän sanoi, että hän on ylösnousemus ja elämä, -
niin kuollut Lasarus heräsi eloon.
Näemme Jeesuksen palvelutyössä hyvin olennaisena asiana tämän: -
Hän julistaa koko aika ja Raamattu puhuu toistuvasti siitä, -
Jumalan valtakunnan evankeliumia.
Se ei ole sellaista, että teoria opetetaan ja se on sitten tämä, -
vaan se on Jumalan valtakunnan evankeliumia, -
jossa Sana ja siihen liittyvä vahvistus kulkevat rinnakkain.
Apostolien teoissa me näemme miten se alkaa toteutua.
Myös tämän Jeesus oli kertonut edeltä.
Kun hän lähetti 12 opetuslastaan, -
Hän sanoi heille, että heidän pitää mennä palvelemaan.
Ja että "Julistakaa Jumalan valtakunnan evankeliumia -
ja parantakaa sairaat".
Kun Hän lähetti 70, Hän teki samalla tavalla.
Markuksen evankeliumin lopussa, kun Hän lähetti kaikki loput, Hän sanoi: -
"Menkää ja julistakaa evankeliumia kaikille luoduille".
"Joka uskoo ja kastetaan, se pelastuu".
Ja sitten: "Nämä merkit seuraavat niitä, jotka uskovat".
Esimerkkinä "he panevat kätensä sai- rasten päälle, ja ne tulevat terveiksi".
Tässä Apostolien tekojen kokonaisuudessa -
kohtaamme Raamatusta monia ihmisiä,-
jotka saivat kokea tämän käytännössä ja parantuivat, -
mutta tänne tulee myös vieraita, jotka kertovat siitä, -
miten he ovat kokeneet sen elämässään.
Tässä ajassa, tällä vuosituhannella. Meidän tuntemia ja näkemiä ihmisiä.
Miten Jumala on saanut koskettaa ja parantaa.
Emme puhu pelkästään historiasta, -
vaan puhumme sekä huolellisesta historiasta, että nykypäivästä.
Armo ja armon sana, elävän Jumalan kohtaaminen ja kosketus -
kuuluvat Raamatussa yhteen, -
kuuluvat yhteen aivan erityisesti Apostolien teoissa -
ja kuuluvat yhteen myös tänä päivänä.
Jumala haluaa siunata meitä. Jumala haluaa armahtaa meitä.
Hän haluaa pelastaa.
Tahdon johdattaa meitä rukoukseen, missä me voimme palvella sinua.
Minä tahdon osaltani palvella sinua, joka katselet tätä ohjelmaa.
Uskon nimittäin, että elävä Jumala on tässäkin hetkessä kanssamme.
Sinun kanssasi siellä missä sinä olet -
ja minun ja meidän kanssamme täällä televisiolla.
Tahdomme ja tahdon rukoilla sinun puolestasi.
Uskon, että Raamatussa on tasapaino näitten asioitten välillä.
Siellä on tämä valtava armon sanoma. Sanoma Vapahtajasta, -
joka ristillä, omalla verellään, sovitti kaikki meidän syntimme.
Raamattu sanoo: "Hän on meidän syntiemme sovitus, -
eikä ainoastaan meidän, vaan myös koko maailman syntien."
Siis niin valtava sovitus, että kuka ihminen ikinä -
tähän Jeesukseen turvaa, hän saa kaikki syntinsä anteeksi, -
koska se on täytetty!
Jos olet tilanteessa, että epäröit ja mietit, -
että onkohan se varmasti myös sinulle totta, -
niin voit yhdessä kanssani yhtyä tässä rukoukseen.
Pyydämme, että Jeesus itse tulee, -
on sinun sydämessäsi, antaa kaikki sinun syntisi anteeksi.
Mulla on valtava etuoikeus oikein julistaa sinulle synninpäästö: -
Hän sanoo: Ottakaa Pyhä Henki. -
Joiden synnit te annatte anteeksi, niille ne ovat anteeksi annetut.
Toisaalta Hän on Herra, meidän parantajamme.
Me voimme rukoilla, että Jeesus koskettaa, parantaa, hoitaa -
ja auttaa, niissä asioissa missä sinä tarvitset apua.
Sinä tiedät ne asiat paremmin. Rukoillaan nyt yhdessä: -
Kiitos rakas taivaallinen Isä, kiitos elävä Jumala siitä, -
että Jeesuksen ruumiin ja veren uhrin tähden, -
ja ylösnousseen Herran Jeesuksen Kristuksen nimessä, -
saamme tulla armoistuimelle, Jumalan rakastavien kasvojen eteen.
Rukoilemme: Isä, anna Pyhä Henkesi, anna Sinulta tuleva rukous.
Rukoilemme nyt tämän ihmisen puolesta, -
joka televisiota katsoessa siellä kutsuu Sinua.
Tule Jeesus minun sydämeeni, armahda ja pelasta minut.
Tule todella Jeesus ja kiitos että olet jo tullut!
Anna ihan täysi armosi!
Pelasta täydellisesti, niin kuin Sinun sanasi sanoo.
Kiitos että saamme kantaa jokaisen sairauden, -
jokaisen tuskan, jokaisen vaivan Sinun eteesi.
Pyydämme, elävä Jumala, anna tämän lähimmäisen, sisaren tai veljen,
anna hänen kokea elämässään Jumalan parantava kosketus.
Me kiitämme! Kaikki kiitos ja kunnia -
on kokonaan Sinun, Iankaikkinen, hyvä Jumala.
Sinä, joka tahdoit rukoilla tässä Jeesusta elämääsi ja sydämeesi -
tai pyytää syntejä anteeksi, niin sanon sinulle: -
Jeesuksen nimessä ja veressä, kaikki sinun syntisi on annettu anteeksi.
Herramme Jeesuksen Kristuksen armo, Isän Jumalan rakkaus -
ja Pyhän Hengen siunaava osallisuus olkoon sinun kanssasi. -
Nyt, aina ja iankaikkisesti. Aamen.
Näin me saimme tulla tämän laajan kokonaisuuden -
ensimmäisen jakson päätökseen.
Tästä lähdetään sitten tutkimaan tarkemmin.
Tänään perustoja, sitten kohdittain käymme läpi Apostolien tekoja.
Tavataan taas, Armon kalliolla!
Kun haluat olla mukana tukemassa Armon kalliolla -ohjelmia, -
voit soittaa ruudulla näkyvään numeroon -
tai voit laittaa tukesi pankkitilille ruudulla näkyvällä viitteellä.
Kiitos lahjastasi!
Tekstitys: Sinikka Martikkala